- મેયરપદની ચૂંટણી માટે યોજાયેલી ગાંધીનગર મ્યુનિસિપલ કોર્પોરેશનની સામાન્ય સભામાં અસામાન્ય દૃશ્યો સર્જાયા હતા. કોંગ્રેસી કાઉન્સિલરના અપહરણના આક્ષેપો બાદ સોમવારની સભામાં નવા-જૂનીના એંધાણ હતા. જેના પગલે ચુસ્ત પોલીસ બંદોબસ્ત ગોઠવી દેવાયો હતો. કોંગ્રેસે પોતાના ‘સભ્યને હાજર કરો’ની માગણી સાથે દોઢ કલાક સુધી સામાન્ય સભા ખોરંભે ચડાવી હતી. આક્રમક વિરોધ કરવા મક્કમ કોંગ્રેસના સભ્યો દ્વારા તોફાન અને આક્ષેપોના કારણે શરમજનક દૃશ્યો સર્જાયા હતા.